CELEX: 32007R0866
Language: ro
Date: 2007-07-23 00:00:00
Title: Regulamentul (CE) nr. 866/2007 al Consiliului din 23 iulie 2007 de modificare a Regulamentului (CE) nr. 234/2004 de impunere a unor măsuri restrictive împotriva Liberiei

24.7.2007   
            
            
               RO
            
            
               Jurnalul Oficial al Uniunii Europene
            
            
               L 192/4
            
         
      REGULAMENTUL (CE) NR. 866/2007 AL CONSILIULUI
   
   din 23 iulie 2007
   de modificare a Regulamentului (CE) nr. 234/2004 de impunere a unor măsuri restrictive împotriva Liberiei
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 60 și 301,
   având în vedere Poziția comună 2007/93/PESC a Consiliului din 12 februarie 2007 de modificare și reînnoire a Poziției comune 2004/137/PESC privind măsurile restrictive impuse împotriva Liberiei (1),
   având în vedere propunerea Comisiei,
   întrucât:
   
               (1)
            
            
               Poziția comună 2004/137/PESC a Consiliului din 10 februarie 2004 privind măsuri restrictive împotriva Liberiei (2) a asigurat punerea în aplicare a măsurilor instituite prin Rezoluția 1521 (2003) a Consiliului de Securitate al Organizației Națiunilor Unite privind Liberia, inclusiv un embargo asupra armamentului și o interdicție de a acorda asistență tehnică și financiară legată de activități militare.
            
         
               (2)
            
            
               În conformitate cu Rezoluțiile 1647 (2005), 1683 (2006), 1689 (2006) și 1731 (2006) ale Consiliului de Securitate al Organizației Națiunilor Unite, Pozițiile comune 2006/31/PESC (3), 2006/518/PESC (4) și 2007/93/PESC ale Consiliului au confirmat măsurile restrictive impuse prin Poziția comună 2004/137/PESC pentru o perioadă suplimentară de timp și au adus anumite modificări.
            
         
               (3)
            
            
               Regulamentul (CE) nr. 234/2004 al Consiliului din 10 februarie 2004 de impunere a unor măsuri restrictive împotriva Liberiei (5) interzice acordarea de asistență tehnică și financiară Liberiei în legătură cu activități militare precum și importul diamantelor brute din Liberia.
            
         
               (4)
            
            
               În lumina evoluției situației din Liberia, Consiliului de Securitate al Organizației Națiunilor Unite a adoptat, la 20 decembrie 2006, Rezoluția 1731 (2006) de reînnoire a măsurilor restrictive impuse prin Rezoluția 1521 (2003) a Consiliului de Securitate al Organizației Națiunilor Unite și prin care se decide ca măsurile referitoare la arme să nu se aplice livrărilor de material militar neletal cu excepția muniției și a armelor neletale, astfel cum au fost notificate în prealabil comitetul instituit în conformitate cu alineatul (21) din Rezoluția 1521 (2003), livrări destinate exclusiv pentru uzul membrilor poliției și forțelor de securitate ale guvernului Liberiei care au făcut obiectul unor verificări și au fost instruiți după instituirea Misiunii Organizației Națiunilor Unite în Liberia în octombrie 2003.
            
         
               (5)
            
            
               Poziția comună 2007/93/PESC prevede o derogare suplimentară în ceea ce privește astfel de livrări și îndeamnă Comunitatea să acționeze.
            
         
               (6)
            
            
               Este necesar să se modifice Regulamentul (CE) nr. 234/2004 cu privire la identificarea autorităților competente.
            
         
               (8)
            
            
               Este oportun ca această modificare să fie aplicată retroactiv, de la data care urmează adoptării Rezoluției 1731 (2006) a Consiliului de Securitate al Organizației Națiunilor Unite.
            
         
               (9)
            
            
               Prin urmare, Regulamentul (CE) nr. 234/2004 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 234/2004 se modifică după cum urmează:
   
               1.
            
            
               Articolul 3 se înlocuiește cu următorul text:
               „Articolul 3
               (1)   Prin derogare de la articolul 2, autoritățile competente, din statul membru în care este stabilit furnizorul de servicii, astfel cum sunt indicate în paginile de internet enumerate în anexa I, pot autoriza furnizarea de:
               
                           (a)
                        
                        
                           asistență tehnică, finanțări și asistență financiară în legătură cu:
                           
                                       (i)
                                    
                                    
                                       arme și material conex, în cazul în care asistența sau serviciile în cauză sunt destinate exclusiv în sprijinul Misiunii Organizației Națiunilor Unite în Liberia și pentru uzul acesteia; sau
                                    
                                 
                                       (ii)
                                    
                                    
                                       arme și muniție care rămân în gestiunea serviciului special de securitate pentru uz operațional neîngrădit și care au fost puse la dispoziția membrilor acestui serviciu înainte de 13 iunie 2006 în scopul instruirii, cu aprobarea comitetului instituit prin alineatul (21) din Rezoluția 1521 (2003) a Consiliului de Securitate al Organizației Națiunilor Unite;
                                    
                                 
                     
                           (b)
                        
                        
                           finanțări și asistență financiară în legătură cu:
                           
                                       (i)
                                    
                                    
                                       arme și material conex destinate exclusiv în sprijinul unui program internațional de formare și reformă pentru forțele armate și poliția din Liberia și pentru utilizare în cadrul programului respectiv, cu condiția ca exportul, vânzarea, livrarea sau transferul armelor sau materialului conex în cauză să fi fost aprobate de comitetul instituit în baza alineatului (21) din Rezoluția 1521 (2003) a Consiliului de Securitate al Organizației Națiunilor Unite;
                                    
                                 
                                       (ii)
                                    
                                    
                                       material militar neletal destinat exclusiv utilizării în scopuri umanitare sau de protecție, cu condiția ca exportul, vânzarea, livrarea sau transferul materialului în cauză să fi fost aprobate de comitetul instituit prin alineatul (21) din Rezoluția 1521 (2003) a Consiliului de Securitate al Organizației Națiunilor Unite;
                                    
                                 
                                       (iii)
                                    
                                    
                                       arme și muniție destinate utilizării de către membrii poliției și forțelor de securitate ale guvernului Liberiei, care au făcut obiectul unor verificări și au fost instruiți după instituirea Misiunii Organizației Națiunilor Unite în Liberia în octombrie 2003, cu condiția ca exportul, vânzarea, livrarea sau transferul armelor și muniției în cauză să fi fost aprobate de comitetul instituit prin alineatul (21) din Rezoluția 1521 (2003) a Consiliului de Securitate al Organizației Națiunilor Unite; sau
                                    
                                 
                                       (iv)
                                    
                                    
                                       material militar neletal cu excepția muniției și armelor neletale, destinat exclusiv utilizării de către membrii poliției și forțelor de securitate ale guvernului Liberiei, care au făcut obiectul unor verificări și au fost instruiți după instituirea Misiunii Organizației Națiunilor Unite în Liberia în octombrie 2003, cu condiția ca exportul, vânzarea, livrarea sau transferul materialului în cauză să fi fost notificate comitetului instituit prin alineatul (21) din Rezoluția 1521 (2003) a Consiliului de Securitate al Organizației Națiunilor Unite.
                                    
                                 
                     (2)   Nu se acordă autorizații pentru activități care au avut deja loc.”;
            
         
               2.
            
            
               Articolul 4 se înlocuiește cu următorul text:
               „Articolul 4
               (1)   În cazul în care astfel de activități au fost aprobate în prealabil de comitetul instituit în conformitate cu alineatul (21) din Rezoluția 1521 (2003) a Consiliului de Securitate al Organizației Națiunilor Unite și prin derogare de la articolul 2 din prezentul regulament, autoritatea competentă din statul membru în care este stabilit prestatorul de servicii, astfel cum este indicată în paginile de internet enumerate în anexa I, poate autoriza furnizarea de asistență tehnică în legătură cu:
               
                           (a)
                        
                        
                           armament și materiale conexe destinate exclusiv în sprijinul unui program internațional de formare și de reformă pentru forțele armate și poliția din Liberia și pentru utilizare în cadrul programului respectiv;
                        
                     
                           (b)
                        
                        
                           material militar neletal destinat exclusiv utilizării în scopuri umanitare sau de protecție; sau
                        
                     
                           (c)
                        
                        
                           arme și muniție destinate utilizării de către membri ai poliției și forțelor de securitate ale guvernului din Liberia care au făcut obiectul unor verificări și au fost instruiți după instituirea Misiunii Organizației Națiunilor Unite în Liberia în octombrie 2003.
                        
                     Aprobarea comitetului instituit în conformitate cu alineatul (21) din Rezoluția 1521 (2003) a Consiliului de Securitate al Organizației Națiunilor Unite se solicită prin intermediul autorității competente din statul membru în care este stabilit prestatorul de servicii, astfel cum este indicată în una dintre paginile de internet enumerate în anexa I.
               Guvernul statului membru în cauză și guvernul Liberiei formulează o solicitare comună către comitetul instituit prin alineatul (21) din Rezoluția 1521 (2003) a Consiliului de Securitate al Organizației Națiunilor Unite, în vederea aprobării furnizării de asistență tehnică în legătură cu armele și muniția menționate la litera (c).
               (2)   Nu se acordă autorizații pentru activități care au avut deja loc.”;
            
         
               3.
            
            
               Se introduce următorul articol:
               „Articolul 8a
               (1)   Statele membre desemnează autoritățile competente menționate în prezentul regulament și le identifică în cadrul paginilor de internet enumerate în anexa I sau prin intermediul acestora.
               (2)   După intrarea în vigoare a prezentului regulament, statele membre notifică fără întârziere Comisia cu privire la autoritățile lor competente și ulterior notifică Comisiei orice modificări referitoare la acestea.”;
            
         
               4.
            
            
               Anexa I la Regulamentul (CE) nr. 234/2004 se înlocuiește cu textul care figurează în anexa la prezentul regulament.
            
         Articolul 2
   Prezentul regulament intră în vigoare în ziua următoare publicării în Jurnalul Oficial al Uniunii Europene.
   Se aplică de la 21 decembrie 2006.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iulie 2007.
      
         
            Pentru Consiliu
         
         
            Președintele
         
         L. AMADO
         
      
   
   
      (1)  JO L 41, 13.2.2007, p. 17.
   
      (2)  JO L 40, 12.2.2004, p. 35. Poziție comună, astfel cum a fost modificată ultima dată prin Poziția comună 2007/400/PESC (JO L 150, 12.6.2007, p. 15).
   
      (3)  Poziția comună 2006/31/PESC din 23 ianuarie 2006 de înnoire a măsurilor restrictive instituite împotriva Liberiei (JO L 19, 24.1.2006, p. 38).
   
      (4)  Poziția comună 2006/518/PESC din 24 iulie 2006 de modificare și prelungire a anumitor măsuri restrictive instituite împotriva Liberiei (JO L 201, 25.7.2006, p. 36).
   
      (5)  JO L 40, 12.2.2004, p. 1. Regulament, astfel cum a fost modificat ultima dată prin Regulamentul (CE) nr. 719/2007 (JO L 164, 25.6.2007, p. 1).
   
      ANEXĂ
      
         
            „ANEXA I
            Pagini de internet care conțin informații referitoare la autoritățile competente menționate la articolele 3 și 4, precum și adresa pentru notificări adresate Comisiei Europene
            
                         
                     
                     
                        BELGIA
                        http://www.diplomatie.be/eusanctions
                     
                  
                         
                     
                     
                        BULGARIA
                        http://www.mfa.government.bg
                     
                  
                         
                     
                     
                        REPUBLICA CEHĂ
                        http://www.mfcr.cz/mezinarodnisankce
                     
                  
                         
                     
                     
                        DANEMARCA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        GERMANIA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ESTONIA
                        http://www.vm.ee/est/kat_622/
                     
                  
                         
                     
                     
                        GRECIA
                        http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
                     
                  
                         
                     
                     
                        SPANIA
                        www.mae.es/es/MenuPpal/Asuntos/Sanciones+Internacionales
                     
                  
                         
                     
                     
                        FRANȚA
                        http://www.diplomatie.gouv.fr/autorites-sanctions/
                     
                  
                         
                     
                     
                        IRLANDA
                        http://www.dfa.ie/un_eu_restrictive_measures_ireland/competent_authorities
                     
                  
                         
                     
                     
                        ITALIA
                        http://www.esteri.it/UE/deroghe.html
                     
                  
                         
                     
                     
                        CIPRU
                        http://www.mfa.gov.cy/sanctions
                     
                  
                         
                     
                     
                        LETONIA
                        http://www.mfa.gov.lv/en/security/4539
                     
                  
                         
                     
                     
                        LITUANIA
                        http://www.urm.lt
                     
                  
                         
                     
                     
                        LUXEMBURG
                        http://www.mae.lu/sanctions
                     
                  
                         
                     
                     
                        UNGARIA
                        http://www.kulugyminiszterium.hu/kum/hu/bal/nemzetkozi_szankciok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        ȚĂRILE DE JOS
                        http://www.minbuza.nl/sancties
                     
                  
                         
                     
                     
                        AUSTRIA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        POLONIA
                        http://www.msz.gov.pl
                     
                  
                         
                     
                     
                        PORTUGALIA
                        http://www.min-nestrangeiros.pt
                     
                  
                         
                     
                     
                        ROMÂNIA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENIA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVACIA
                        http://www.foreign.gov.sk
                     
                  
                         
                     
                     
                        FINLANDA
                        http://formin.finland.fi/kvyhteistyo/pakotteet
                     
                  
                         
                     
                     
                        SUEDIA
                        http://www.ud.se/sanktioner
                     
                  
                         
                     
                     
                        REGATUL UNIT
                        http://www.fco.gov.uk/competentauthorities
                     
                  
               Adresa pentru notificări adresate Comisiei Europene
            
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A2. Crisis Management and Conflict Prevention
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        E-mail: relex-sanctions@ec.europa.eu
                     
                  
                        Tel.: (32 2) 295 55 85, 296 61 33
                     
                  
                        Fax: (32 2) 299 08 73”.